Α.Π.Ο. Λεβαδειακός

Ο Α.Π.Ο Λεβαδειακός είναι ελληνικό ποδοσφαιρικό σωματείο με έδρα την πόλη της Λιβαδειάς. Η έδρα του είναι το Δημοτικό Στάδιο Λιβαδειάς και τα χρώματά του το πράσινο το λευκό και το μπλε.

Από το 2002 λαμβάνει μέρος στα επαγγελματικά πρωταθλήματα με την επωνυμία Α.Π.Ο. Λεβαδειακός ΠΑΕ.

Ιστορία

Ίδρυση, πρώτη άνοδος και τα δύσκολα χρόνια 

Ιδρύθηκε το 1961 και προέκυψε από τη συγχώνευση των ομάδων «Παλλεβαδειακή Ένωση» (έτος ίδρυσης 1930) και «Τροφώνιος» (έτος ίδρυσης 1928). Από την περίοδο 1961–62 μέχρι και την περίοδο 1986–87, αγωνίστηκε σχεδόν μόνιμα στην Β' Εθνική, με εξαίρεση μόνο τις χρονιές 1965–66, 1980–81 και 1981–82, όποτε και μετείχε στην Γ' Εθνική. Την περίοδο 1986–87, με πρόεδρο τον αείμνηστο εργολάβο οικοδομών Μιχάλη Σκλαπάνη αναδείχθηκε τριταθλητής Β' Εθνικής και κέρδισε την άνοδο στην Α' Εθνική κατηγορία για πρώτη φορά στην ιστορία του, όπου αγωνίστηκε για 4 συνεχείς χρονιές μέχρι και την περίοδο 1990–91, όποτε και υποβιβάστηκε. Στη συνέχεια, αγωνίστηκε για δύο περιόδους στη Β' Εθνική και την περίοδο 1992–93 αναδείχθηκε δευτεραθλητής και επέστρεψε στην Α' Εθνική όπου αγωνίστηκε τις επόμενες δυο χρονιές, 1993–94 και 1994–95. Κατόπιν, μέχρι το 1998 συμμετείχε και πάλι στο πρωτάθλημα της Β΄ Εθνικής, κατηγορία στην οποία έχει και τις περισσότερες συμμετοχές του. Έπειτα, η ομάδα πέρασε μια δύσκολη περίοδο καθώς ακολούθησαν μία χρονιά στη Γ΄ Εθνική και τρεις στη Δ΄ Εθνική.

Ανάκαμψη και επιστροφή 
Στη συνέχεια όμως ήρθε η ανάκαμψη, ένα γρήγορο πέρασμα από τη Γ΄ Εθνική και άνοδος στη Β' Εθνική την περίοδο 2003–04. Ακολούθησαν δύο χρόνια στη δεύτερη κατηγορία και την περίοδο 2005–06 η ομάδα πραγματοποίησε τη μεγάλη επιστροφή στην Α' Εθνική. Δεν μπόρεσε να παραμείνει στην κατηγορία αλλά επέστρεψε άμεσα, έπειτα από μία περίοδο, στο πρωτάθλημα της Σούπερ Λιγκ, στο οποίο συμμετείχε από την περίοδο 2007–08 μέχρι και 2009–10, όταν και υποβιβάστηκε στο τέλος της. 

Την περίοδο 2010–11 αγωνίστηκε στο πρωτάθλημα της Φούτμπολ Λιγκ και έφτασε στην άνοδο μέσω των πλέι οφ μαζί με τη Δόξα Δράμας. Την επόμενη (2011–12) αγωνίστηκε στη Σούπερ Λίγκα με καθυστέρηση, καθώς τον πρώτο επίσημο αγώνα του τον έδωσε δύο μήνες μετά την έναρξη του πρωταθλήματος, λόγω των διάφορων εφέσεων του σκανδάλου των στημένων αγώνων του ελληνικού ποδοσφαίρου, στις 20 Νοεμβρίου 2011 μετά από ήδη εννέα αγωνιστικές. Αναγκάστηκε να δώσει εννέα αγώνες με τη μορφή εμβόλιμων αγωνιστικών κάθε Τετάρτη, πραγματοποίησε ωστόσο μία αξιόλογη πορεία, καθώς τερμάτισε 7ος, έχοντας ολοκληρώσει τις 30 αγωνιστικές του πρωταθλήματος μόλις σε 5 μήνες.

Υποστηρικτές 
Οι υποστηρικτές του Λεβαδειακού είναι οι Barbarians Θύρα 1.
Και οι νεώτεροι υποστηρικτές είναι οι "YOUNG HOOLS"

Ιδιοκτησιακό καθεστώς 
Ιδιοκτήτες της ΑΠΟ Λεβαδειακός ΠΑΕ είναι ο Ανδρέας Κολοκυθάς με 59,93% των μετοχών και ο Κωνσταντίνος Κολοκυθάς με 10,60%.

Διακρίσεις 
 Πρωταθλητής Super League 2 την σεζόν 2021-2022
 Υψηλότερη θέση που έχει κατακτήσει στο πρωτάθλημα της Α΄ Εθνικής κατηγορίας, αποτελεί η 7η την αγωνιστική περίοδο 2011–12.
 Στο κύπελλο Ελλάδας, έχει προκριθεί μια φορά έως τα ημιτελικά του θεσμού την περίοδο 1984–85 (αποκλείστηκε από τη μετέπειτα νικήτρια ΑΕ Λάρισας) και ακόμη μία στα προημιτελικά την 2012–13.

Σημαντικοί πρώην ποδοσφαιριστές 

  Ηλίας Αρμόδωρος
  Τάκης Γκώνιας
  Γιώργος Ζησόπουλος
  Μιχάλης Ζιώγας
  Μιχάλης Καβαλιέρης
  Δήμος Κάβουρας

  Κώστας Καραμπελούσης
  Μιχάλης Κασάπης
  Μιχάλης Καψής
  Παναγιώτης Κόρμπος
  Τάκης Λεμονής

  Γιάννης Μαρτιναίος
  Λουκάς Μπέλος
  Χρήστος Ξανθόπουλος
  Στάθης Πεχλιβανίδης
  Πέτρος Ραβούσης

  Κώστας Τσάνας
  Στάθης Τσάντζος
  Λεονάρντο
  Χόρχε Μπάριος
  Στέφανο Ναπολεόνι

  Τάκης Νικολούδης
  Ζαφείρης Κάκκαρης
  Γιάννης Βονόρτας

Τρέχουσα σύνθεση

Ποδοσφαιριστές 
.

Δανεικοί

Τεχνικό επιτελείο 
.

Διοικητικό συμβούλιο 
.

Όλοι/ες  ελληνικής υπηκοότητας

Παραπομπές

Εξωτερικοί σύνδεσμοι 
 Ιστότοπος, ΑΠΟ Λεβαδειακός ΠΑΕ
 Στάδιο Λιβαδειάς, stadia.gr.

 

 
Αθλητικοί σύλλογοι Βοιωτίας
Ιδρύσεις αθλητικών συλλόγων το 1961
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1961